alexandrainst/scandi-wiki huggingface dataset:
Can’t Buy Me Love (film)

Can't Buy Me Love er en amerikansk romantisk komedie og ungdomsfilm fra 1987.

Filmen er regissert av Steve Rash, og har blant andre Patrick Dempsey, Amanda Peterson og Courtney Gains i rollene.

Handling 
Ronald Miller er en typisk high school-nerd som bor i en forstad utenfor Tucson, Arizona. Han har brukt hele sommerferien på å spare opp nok penger til å kjøpe et nytt teleskop. På et beleilig tidspunkt inngår han en avtale med en nabo, og populære cheerleaderen Cindy Mancini. Hun hadde lånt morens kostbare klær uten tillatelse, for å bruke på fest, bare for å ha sølt vin på antrekket ved et uhell. Cindy går motvillig med på å hjelpe Ronald til å se kul ut ved å posere som kjæresten hans i en måned for 1 000 dollar (som ble brukt til å erstatte det ødelagte antrekket fra moren hennes) selv om hun allerede har en kjæreste, Bobby, som studerer ved University of Iowa. Ronald bytter deretter sine nerdete, men likevel lojale, venner med de populære studentene. Han gjennomgår en fullstendig oppgradering av både klær og hår, under Cindys ledelse. Over tid utvikler det seg et bånd mellom dem. Cindy fikk Ronald til å lese et hemmelig dikt hun skrev, som betyr veldig mye for henne.

På sin side avslører Ronald mer om hans interesser, innenfor astronomi og romfart. På deres siste stevnemøte som Ronald betalte for, begynner Cindy å få ekte følelser for ham, og antyder at hun gjerne vil kysse ham. Men Ronald misforstår hele situasjonen. Dagen etter ved skolen iscenesetter de et brudd i forholdet deres foran en folkemengde. Men Ronald tar ting for langt, og sier noen sårende ting om Cindy foran vennene deres. Cindy forteller ham at popularitet besår av veldig mye hardt arbeid. Dagen etter legger Cindy merke til at Ronald oppfører seg arrogant på skolen, og blir misunnelig når hun legger merke til ham flørte med bestevennene hennes Barbara og Patty.

På Halloween-kvelden kjører Ronald og noen andre mer populære ungdommer hjem til Kenneth, Ronalds tidligere beste venn, hvor de populære ungdommene tester lojaliteten hans ved å tvinge Ronald til å kaste hundeavføring mot Kenneths hjem. Kenneth ignorerer ham dagen etter, ved skolen. På en nyttårsfest hjemme hos Big John begynner Ronald et forhold med Iris. Cindy går forbi og hører Ronald resitere hennes spesielle dikt til Iris. Trist begynner Cindy å drikke enda mer. Senere dukker Cindys egentlige kjæreste, Bobby, uventet opp ved festen. Etter at Bobby får høre om hennes «forhold» til Ronald, slår han opp med henne. Cindy forsøker å forklare at Ronald bare betalte henne for å late som de var sammen, men Bobby tror ikke på henne. I et beruset raseri avslører Cindy sannheten om henne og Ronald foran alle de andre fest-deltakerne, og Ronald blir umiddelbart utstøtt fra den populære gjengen. Når skolen starter igjen etter nyttår, blir Ronald fullstendig sosialt utstøtt, både fra hans nye og gamle venner. Hans forsøk på å forsone seg med både Cindy og Kenneth blir avvist.

Rolleliste

Eksterne lenker 
 

Romantiske komedier fra USA
Filmer fra 1987
Ungdomsfilmer
Anzjelika Sidorova

Anzjelika Aleksandrovna Sidorova (russisk: Анжелика Александровна Сидорова; født 12. januar 1991 i Moskva) er en russisk friidrettsutøver som konkurrerer i stavsprang. Hun er europamester både utendørs og innendørs i denne øvelsen, og er flere ganger russisk mester. Hun ble verdensmester i stavsprang i Doha i 2019.

Idrettskarriere 
Sidorova deltok ved junior-VM i friidrett 2010, der hun kom på 4.-plass. 

Ved EM i friidrett innendørs 2013 i Göteborg kom hun på 3.-plass, med 4,62 meter som var ny personlig rekord. Ved Lag-EM i friidrett 2013 deltok Russland i Super League, og Sidorova kom her på 2.-plass i stavhopp, som ga Russland 10 poeng i lagkonkurransen. Russland vant Lag-EM sammenlagt. Hun deltok også ved U23-EM i friidrett 2013, der hun kom på 2.-plass bak Angelina Zhuk-Krasnova. Sidorova satte her personlig rekord med 4,60 meter.

Hun kom på delt 2.-plass ved EM i friidrett innendørs 2014 i Sopot, sammen med tsjekkiske Jiřina Svobodová, bak Yarisley Silva. Hun vant stavsprang ved Lag-EM i friidrett 2014, der Russland kom på 2.-plass sammenlagt. I august vant hun EM i friidrett 2014, med 4,65 meter. Hun ble også russisk mester i stavsprang dette året. 

I 2015 vant hun EM i friidrett innendørs i Praha, med ny personlig rekord på 4,80 meter. Hun ble også russisk mester innendørs. Ved Lag-EM i friidrett 2015 kom hun på 2.-plass i stavsprang, denne gangen vant tyske Silke Spiegelburg. Hun kom på fjerdeplass sammenlagt i Diamond League 2015. 

Etter at IAAF utestengte Russland fra internasjonale friidrettsstevner deltok Sidorova for Autoriserte nøytrale utøvere under VM i friidrett 2017. Hun rev tre ganger på høyden 4,50, og ble stående uten gyldig resultat i VM.

Referanser

Eksterne lenker 
 
  Profil hos All-Athletics 

Russiske stavhoppere
Olympiske sølvmedaljevinnere
Europamestere i friidrett for Russland
Russiske mestere i friidrett
Deltakere for ROC under Sommer-OL 2020
Friidrettsutøvere under Sommer-OL 2020
Medaljevinnere under Sommer-OL 2020
Deltakere for Russland under VM i friidrett 2015
Deltakere under VM i friidrett 2017
Deltakere under VM i friidrett 2019
Deltakere for Russland under EM i friidrett 2014
Personer fra Moskva
Monica Isakstuen

Monica Isakstuen (født 19. oktober 1976 i Oslo) er en norsk lyriker og romanforfatter. Hun er oppvokst i Asker, senere bosatt i Fredrikstad.

Isakstuen var som ung en lovende pianist. Fra 2008 har hun virket som forfatter, og har skrevet dikt, romaner og skuespill. I 2018/19 er hun husdramatiker ved Dramatikkens hus i Oslo. 

I 2016 vant Isakstuen Brageprisen for boka Vær snill med dyrene.

Bibliografi 
 2008 – Sånn, borte – diktsamling, Flamme
 2009 – Avstand – roman, Tiden
 2011 – Alltid nyheter – diktsamling, Flamme
 2014 – Om igjen – roman, Tiden
 2016 – Vær snill med dyrene – roman Tiden ISBN 9788210055515
 2017 – Anstendig og verdighet – boksingel, Flamme forlag
 2018 – SE PÅ MEG NÅR JEG SNAKKER TIL DEG – skuespill, Pelikanen
 2018 -  Rase - roman, Pelikanen 
2021 – Mine venner – roman, Gyldendal

Referanser

Eksterne lenker 
 
  Om Monica Isakstuen på Tidens nettsider
  Om Monica Isakstuen i Forfatterkatalogen
Skapelsesberetninger – lydopptak ved Bergen Offentlige Bibliotek (2021)

Norske lyrikere
Norske romanforfattere
Personer fra Oslo
Mofjellet minikraftverk

Mofjellet minikraftverk er et vannkraftverk i Rana kommune i Nordland.

Kraftverket er bygget for å fungere som trykkreduksjon for Mo Vannverk. Det er koblet til tunnelen fra Akersvatnet til Rana kraftverk.

Installert effekt er 600 kW fra en peltonturbin. Årsproduksjon er 2,6 GWh.

Kilder
 
 NVE vannkraftdatabase
 Statkraft
 Rana kommune

Se også
 Rana kommune: Status for bygging av nytt vannverk for Mo i Rana
 Hammeren kraftverk (Rana)

Minikraftverk i Nordland
Kraftverk i Rana
Ranavassdraget
Statkraft
Kraftverk etablert i 2011
Sportsklubben Brann i 1963

Sportsklubben Brann i 1963 inneholder samtlige spillere, tabell og kamper som Sportsklubben Brann spilte i fotballsesongen 1963.

Kamper

1. divisjon
27.04	Gjøvik/Lyn – Brann	2 – 0
04.05	Brann – Frigg	8 – 1
19.05	Brann – Fredrikstad FK	1 – 1
22.05	Viking FK – Brann	1 – 1
26.05	Brann – Lyn	0 – 6
30.05	Skeid – Brann	2 – 1
09.06	Steinkjer – Brann	0 – 3
15.06	Brann – Sarpsborg	7 – 1
24.06	Vålerenga – Brann	2 – 4
28.07	Brann – Gjøvik/Lyn	3 – 1
06.08	Frigg – Brann	4 – 3
18.08	Brann – Skeid	2 – 1
21.08	Fredrikstad FK – Brann	1 – 1
24.08	Brann – Viking FK	2 – 1
07.09	Lyn – Brann	1 – 3
22.09	Brann – Steinkjer	3 – 0
06.10	Sarpsborg – Brann	1 – 1
13.10	Brann – Vålerenga	3 – 1

NM
06.06	Trane – Brann	0 – 7
21.06	Brann – Fana	9 – 0
11.08	Bryne FK – Brann	1 – 2
01.09	Brann – Sagene	0 – 1

Tabell

Spillerstall 
Roald Jensen
Rolf Birger Pedersen
Gunnar Tiller
Trygve Andersen
Bjørn Odmar Andersen
Arthur Larsen
Roald Paulsen
Tore Nordtvedt
Odd Oppedal
Harald Gundersen
Leif Amundsen
Torgeir Hauge
Per Pettersen
Arild Hetleøen
Kjell Schou Andreassen
Sigurd Antonsen
Kjell Ellingsen
Jan Erik Larsen
Ivar Farestvedt
Svein Kalsaas

Eksterne lenker 
 rsssf.no
 Brann.no - Kampdatabase

1963
Sesongartikler for norske fotballag 1963
Faina Melnik

Faina Grigorievna Melnik (ukrainsk: Мельник Фаїна Григорівна, født 9. juli 1945 i Bakota, død 16. desember 2016 i Moskva, Russland) var en sovjetisk diskoskaster og kulestøter. Hun ble olympisk mester i 1972. I løpet av karrieren satte hun elleve verdensrekorder.

Karriere 
Hun var jødisk, og ble født i Bakota i Ukraina. Under Sommer-OL i 1972 brøt hun den olympiske rekorden tre ganger, og satte verdensrekord med 66,62. I 1976 ble hun den første som kastet over 70 meter i diskos med 70,50, men hun ble bare nummer fire i OL. Under dette OL deltok hun også i kule og ble nummer ti. Hun kom ikke til finalen i OL i 1980. Melnik var gift med Velko Velev, også en deltager under OL i 1976 og i 1980.

Medaljer

OL-medaljer 
 1972  München -  Gull i diskoskast, damer

EM-medaljer 
 1971  Helsingfors -  Gull i diskoskast, damer
 1974  Roma -  Gull i diskoskast, damer

Referanser

Eksterne lenker 
 

Sovjetiske diskoskastere
Sovjetiske kulestøtere
Europamestere i friidrett
Olympiske mestere for Sovjetunionen
Medaljevinnere under Sommer-OL 1972
Deltakere for Sovjetunionen under Sommer-OL 1972
Friidrettsutøvere under Sommer-OL 1972
Deltakere for Sovjetunionen under Sommer-OL 1976
Friidrettsutøvere under Sommer-OL 1976
Deltakere for Sovjetunionen under Sommer-OL 1980
Friidrettsutøvere under Sommer-OL 1980
Verdensrekordsettere i friidrett
Now You See Me: The Second Act

Now You See Me: The Second Act er en amerikansk actionthriller fra 2016. Filmen er regissert av Jon M. Chu, skrevet av Ed Solomon og Peter Chiarelli, og har Mark Ruffalo, Jesse Eisenberg, Woody Harrelson, Dave Franco, Daniel Radcliffe, Morgan Freeman og Michael Caine i hovedrollene.

Filmen er oppfølgeren til Now You See Me (2013).

Handling 
Tre år etter hendelsene i den første filmen, vil Arthur Tresslers sønn Walter bringe The Four Horsemen inn for retten etter at faren måtte i fengsel.

Medvirkende 
 Mark Ruffalo som Dylan Rhodes
 Jesse Eisenberg som J. Daniel Atlas
 Woody Harrelson som Merritt McKinney
 Dave Franco som Jack Wilder
 Daniel Radcliffe som Walter Tressler
 Morgan Freeman som Thaddeus Braddley
 Michael Caine som Arthur Tressler
 Lizzy Caplan som Lula
 Sanaa Lathan som Natalie Austin
 Jay Chou som Li
 Henry Lloyd-Hughes som Allen Scott-Frank
 Justine Wachsberger som Zoey Taylor
 David Warshofsky som Cowan

Eksterne lenker 
 
 

Filmer fra 2016
Thrillerfilmer fra USA
Kriminalfilmer fra USA
Engelskspråklige filmer
Hydro Tasmania

Hydro Tasmania er et australsk kraftselskap eiet av delstaten Tasmania. Selskapet var opprinnelig fokusert mot vannkraft på grunn av Tasmanias dramatiske topografi og relativt høye regnfall i de sentrale og vestlige delene av delstaten.

Selskapet driver nå 30 vannkraft- og 2 gasskraftverk, samt 3 vindmølleparker.

Eksterne lenker
 

Kraftselskaper
Australske selskaper
Philippe Clement

Philippe Clement (født 22. mars 1974) er en belgisk fotballtrener og tidligere fotballspiller som er hovedtrener for AS Monaco FC. 

Han spilte midtbane, og spilte også for Club Brügge, Coventry City og Racing Genk i løpet av sin karriere.

Referanser

Eksterne lenker 
 

Belgiske fotballspillere
Belgiske fotballtrenere
Fotballspillere for K. Beerschot VAC
Fotballspillere for KRC Genk
Fotballspillere for Coventry City FC
Fotballspillere for Club Brügge
Fotballspillere for KFC Germinal Beerschot
Fotballtrenere for Waasland-Beveren
Fotballtrenere for KRC Genk
Fotballtrenere for Club Brugge KV
Fotballtrenere for AS Monaco FC
Spillere i Fotball-VM 1998
Spillere i Fotball-EM 2000
Fødsler i 1974
Personer fra byen Antwerpen
Karel Geraerts

Karel Geraerts (født 5. januar 1982) er en belgisk fotballspiller som spiller for Charleroi. Han spiller som midtbanespiller, og har også spilt for Club Brügge og Lokeren i løpet av sin karriere.

Referanser

Eksterne lenker 
 
 Profil på National-Football-Teams.com

Belgiske fotballspillere
Fotballspillere for Club Brügge
Fotballspillere for Standard Liège
Michael Klukowski

Michael Klukowski (født 27. mai 1981) er en canadisk tidligere fotballspiller som spilte for . Han spilte som venstreback, og spilte også for blant andre Manisaspor og MKE Ankaragücü i løpet av sin karriere.

Referanser

Eksterne lenker 
 

Canadiske fotballspillere
Fotballspillere for Club Brügge
Fotballspillere for Manisaspor
Ivan Leko

Ivan Leko (født 7. februar 1978 i Split, Jugoslavia) er en kroatisk fotballtrener og tidligere fotballspiller som er hovedtrener for den kinesiske klubben Shanghai Port FC.

Som spiller spilte han på midtbanen for klubbene Lokeren, Club Brugge, Hajduk Split og Germinal Beerschot.

Referanser

Eksterne lenker 
 
 Profil på national-football-teams.com

Kroatiske fotballspillere
Kroatiske fotballtrenere
Spillere i Fotball-VM 2006
Fotballspillere for HNK Hajduk Split
Fotballspillere for HNK Trogir
Fotballspillere for Málaga CF
Fotballspillere for Club Brügge
Fotballspillere for KFC Germinal Beerschot
Fotballspillere for K.S.C. Lokeren Oost-Vlaanderen
Fotballtrenere for Oud-Heverlee Leuven
Fotballtrenere for K. Sint-Truidense V.V.
Fotballtrenere for Club Brugge KV
Fotballtrenere for Royal Antwerp FC
Personer fra Split
Martin Ericsson

Martin Ericsson (født 4. september 1980) er en svensk tidligere fotballspiller. Han spiller som midtbanespiller, og har også spilt for Aalborg BK, Brøndby og IF Elfsborg i løpet av sin karriere.

Referanser

Eksterne lenker 
 
 Profil på National-Football-Teams.com
 Svenska Fotbollförbundet
 ifkdb.se

Svenske fotballspillere
Fotballspillere for BK Häcken
Fotballspillere for Brøndby IF
Fotballspillere for Aalborg BK
Fotballspillere for IF Elfsborg
Fotballspillere for IFK Göteborg
Fødsler i 1980
Mir (programvare)

Mir er en vindustjener og (frem til 2017) en komposisjonshåndterer for vindussystemet Wayland. Mir er laget for operativsystemet Linux og blir utviklet av Canonical Ltd. På Linuxdistribusjonen Ubuntu hang det sammen med utviklingen av det grafiske skallet Unity 8.0.

I november 2010 besluttet Canonical Ltd at vindussystemet X skulle erstattes av Wayland på Ubuntu. Da Mir ble lansert den 4. mars 2013, hadde selskapet ombestemt seg og skulle nå istedet erstatte vindussystemet X med Mir. Både vindussystemet X og Wayland er skrevet i programmeringsspråket C. Mir på sin side er implementert i C++.

Denne strategien mislyktes. Mir førte bare til mer fragmentering av Linuxmiljøet, og andre Linuxdistribusjoner som Debian, Slackware, Gentoo, openSUSE og Fedora valgte det konkurrerende systemet Wayland (og ikke Mir).

Planen endret seg da Mutter gikk over fra å være en vindustjener for vindussystemet X til å bli en komposisjonshåndterer for Wayland. Den er også standard vindustjener for skrivebordsmiljøet GNOME versjonene 3 og 4. Den 5. april 2017 kunngjorde Canonical Ltd at de hadde stanset utviklingen av både Mir og Unity 8. I versjon 18.04 av Ubuntu, som ble lansert i april 2018, var Mir erstattet av Wayland og Unity 8 var erstattet av GNOME.

Mir utvikles fortsatt av Canonical Ltd for applikasjoner for tingenes internett. Versjon 2.9.0 ble lansert den 26. august 2022.

Referanser

Eksterne lenker 
 

Canonical Ltd
Ubuntu
Linux-programmer
Vindussystemer
Programvare fra 2013
2013 i Storbritannia
Mark English

Mark English (født 18. mars 1993 i Letterkenny) er en irsk friidrettsutøver som hovedsakelig konkurrerer i 800 meter. Under EM i friidrett innendørs 2015 i Praha tok han sølv bak Marcin Lewandowski.

Idrettskarriere 
2010-12
English deltok på 1000 meter ved Ungdoms-OL 2010 i Singapore, der han kom på 8.-plass. I 2012 deltok han ved junior-VM i friidrett 2010, der han løp på 1:46,02 i finalen på 800 meter, og endte på 5.-plass. 

2013
Han deltok i to øvelser ved U23-EM i friidrett 2013 i Tammerfors. Individuelt deltok han på 800 meter, men ble slått ut i innledningsheatet der han løp på 1:49,65. I tillegg deltok han på det irske stafettlaget på 4 x 400 meter, men de kom nest sist i sitt innledningsheat, og gikk ikke til finalen. Han deltok også ved VM i friidrett 2013, der han fikk 21. beste tid i innledningsheatet, og gikk ikke videre til semifinalene. 

2014
Ved VM i friidrett innendørs 2014 deltok han på 800 meter. Han løp på 1:47,60 i innledningsheatet, som var 12. beste tid, og gikk dermed ikke videre til finalen. Irland deltok i First League ved Leg-EM i friidrett 2014, og English vant her 800 meter, som ga Irland 12 poeng i lagkonkurransen. Irland kom på 7.-plass sammenlagt, og beholdt med det plassen sin i First League. I august deltok han ved EM i friidrett 2014, der han finn bronse på 800 meter, bak de to polske løperne Adam Kszczot og Artur Kuciapski. Han representerte også Europa ved Verdenscupen i friidrett 2014 i Marrakech i Marokko, der han kom på 4.-plass på 800 meter. 

2015
I mars 2015 deltok han ved EM i friidrett innendørs 2015 i Praha. Her løp han inn til 2.-plass i finalen, kun slått av polske Marcin Lewandowski. I juni deltok han også ved Lag-EM i friidrett 2015, der han kom på 2.-plass på 800 meter, bak İlham Tanui Özbilen, og han deltok også på Irlands stafettlag på 4 x 400 meter, som kom på 3.-plass i denne øvelsen. 

Ved U23-EM i friidrett 2015 i Tallinn nådde han finalen på 800 meter, og endte der på 8.-plass med tiden 1:50,42. Han deltok også ved VM i friidrett 2015, og til tross for at han løp på 1:45,55 i semifinalen ble han ikke kvalifisert til finalen. På 4 x 400 meter i VM løp Irland på 3:01,26 i innledningsheatet, men gikk ikke videre til finalen. Tiden var ny nasjonal rekord.

Referanser

Eksterne lenker 
 

Personer fra County Donegal
Irske mellomdistanseløpere
EM-bronsemedaljevinnere i friidrett for Irland
Deltakere under Sommer-OL for ungdom 2010
Deltakere for Irland under EM i friidrett 2014
Deltakere for Irland under VM i friidrett 2015
Deltakere for Irland under Sommer-OL 2016
Friidrettsutøvere under Sommer-OL 2016
Deltakere for Irland under VM i friidrett 2017
Deltakere for Irland under VM i friidrett 2019
Deltakere for Irland under Sommer-OL 2020
Friidrettsutøvere under Sommer-OL 2020
Deltakere for Irland under EM i friidrett 2022
Boško Balaban

Boško Balaban (født 15. oktober 1978) er en kroatisk tidligere fotballspiller sist spilte for Selangor FA. Han spilte som spiss, og har også spilt for Dinamo Zagreb, Aston Villa og Club Brügge i løpet av sin karriere.

Eksterne lenker 
 

Kroatiske fotballspillere
Fotballspillere for GNK Dinamo Zagreb
Fotballspillere for Club Brügge
Fotballspillere for Panionios GSS
Fotballspillere for Aston Villa FC
Fødsler i 1978
Etto

Oélilton Araújo dos Santos også kalt Etto (født 8. mars 1981) er en brasiliansk tidligere fotballspiller som spilte for Dinamo Zagreb. Han spilte som høyrekant, og har også spilt for Atlético Paranaense, FK Baku og PAOK FC i løpet av sin karriere.

Eksterne lenker 
 

Brasilianske fotballspillere
Fotballspillere for GNK Dinamo Zagreb
Fotballspillere for CA Paranaense
Fotballspillere for PAOK FC
Fotballspillere for FK Baku
Personer fra regionen Nordeste Baiano
Juridisk bibliotek

Juridisk bibliotek, tidligere Det juridisk fakultetsbibliotek, er Norges største juridiske fag- og forskningsbibliotek, og er en del av Universitetsbiblioteket i Oslo. Juridisk bibliotek består av fellesbiblioteket i Domus Bibliotheca (1. etasje), Læringssenteret i Domus Nova (2. etasje) og seks instituttbibliotek. Overbibliotekar Randi Halveg Iversby er leder for biblioteket.

Fellesbiblioteket i Domus Bibliotheca er åpent for alle som trenger tilgang på juridiske kilder. Biblioteket tilbyr bruk av trykte publikasjoner, bøker og tidsskrifter, bruk av juridiske databaser og nettressurser, og bruk av arbeidsplasser med eller uten datamaskin.

Kilder  
 Pål Bertnes (2006). «Det juridiske fakultets bibliotek (UJUR) gjennom tidene». I: På rett hylle i 50 år : Det juridiske fakultetsbibliotek ved Universitetet i Oslo 1956-2006. Oslo: Det juridiske fakultetsbibliotek.
 Juridisk bibliotek. «Juridisk bibliotek (UJUR)». Universitetsbiblioteket i Oslo (lest 21. oktober 2016)
 Lars André Flaten (2016). «Juridisk bibliotek 60 år». Universitetsbiblioteket i Oslo (lest 21. oktober 2016)

Universitetsbiblioteker
Universitetet i Oslo
Husnes Stadion

Husnes Stadion er et fotballstadion i Husnes i Hordaland i Norge. Stadionet er brukt som hjemmebane for Trio, og har plass til i underkant av 3000 tilskuere. Tilskuerrekorden ble satt da Trio møtte SK Brann i første runder av cupen 2007, da 2810 tilskuere møtte opp for å se oppgjøret.

Eksterne lenker
 Profil på fotball.no

Fotballstadioner i Norge
Idrettsanlegg i Vestland
Sport i Kvinnherad
Byggverk i Kvinnherad
Selçuk Dereli

Selçuk Dereli (født 6. juni 1969) er en tyrkisk fotballdommer. Han dømmer for det meste i den tyrkiske ligaen, men har også dømt i UEFA-cupen og i EM og VM-kvalifisering. Etter 2010 trakk han seg fra å dømme internasjonalt.

Eksterne lenker 
 Profil på worldreferee.com

Tyrkiske fotballdommere
Fødsler i 1969
Cristian Balaj

Cristian Balaj (født 17. august 1971) er en rumensk fotballdommer og tidligere spiller. Han dømmer for det meste i den rumenske ligaen, men har også dømt i UEFA-cupen og i EM og VM-kvalifisering.

Referanser

Eksterne lenker 
 Profil på worldreferee.com
 

Rumenske fotballdommere
Rumenske fotballspillere
Igor Jegorov

Igor Jegorov (født 4. november 1968) er en russisk fotballdommer og tidligere spiller. Han dømmer for det meste i den russiske ligaen, men har også dømt i UEFA-cupen og i Mesterligaen.

Referanser

Eksterne lenker 
 Profil på worldreferee.com

Russiske fotballdommere
Russiske fotballspillere
Luc Wilmes

Luc Wilmes (født 21. september 1968) er en luxembourgsk fotballdommer. Han har dømt i både den belgiske og franske ligaen, og har også dømt i UEFA-cupen og i Mesterligaen. Han la opp som internasjonal dommer i 2011.

Eksterne lenker 
 Profil på worldreferee.com

Luxembourgske fotballdommere
Fødsler i 1968
Georgios Kasnaferis

Georgios Kasnaferis (født 10. februar 1967) er en gresk fotballdommer. Han dømmer for det meste i den greske ligaen, men har også dømt i UEFA-cupen og i Mesterligaen.

Referanser

Eksterne lenker 
 Profil på worldreferee.com

Greske fotballdommere
Fødsler i 1967